
DR.31.5.2004 1 

 

  

MALAYSIA 

DEWAN RAKYAT 

Isnin, 31 Mei  2004 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Datuk Dr. Yusof bin Yacob) 
mempengerusikan Mesyuarat] 

 

 

PEMASYHURAN TUAN YANG DI-PERTUA 

 

PERSIDANGAN DEWAN RAKYAT – TAMBAHAN HARI 

 

Timbalan Yang di-Pertua [Datuk Dr. Yusof bin Yacob]:  Ahli-ahli Yang 
Berhormat, saya suka hendak memberitahu Majlis ini bahawa saya telah menerima 
satu perutusan daripada Yang Amat Berhormat Perdana Menteri selaku Ketua Majlis 
menyatakan pihak kerajaan telah memutuskan supaya Mesyuarat Dewan Rakyat yang 
bersidang sekarang ditambah tiga hari lagi iaitu pada hari Rabu, Khamis dan Isnin 
bersamaan dengan 9, 10 dan 14 Jun 2004. Tambahan ini diperlukan bagi 
membolehkan rang undang-undang dan urusan kerajaan yang lain diselesaikan 
menurut Peraturan Mesyuarat 11(2),  Peraturan-peraturan Majlis Mesyuarat Dewan 
Rakyat.   Persidangan Dewan Rakyat akan ditangguhkan pada 14 Jun 2004. 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Datuk Rosli bin Mat Hassan [Dungun] minta Menteri Pembangunan 
Usahawan dan Koperasi menyatakan semua jenis dan jumlah penerima mengikut 
kategori dana bantuan/pinjaman untuk usahawan bumiputera dan kesan kejayaan tiap-
tiap dana tersebut. 

 Timbalan Menteri Pembangunan Usahawan dan Koperasi [Dato’ 
Khamsiyah binti Yeop]:   Tuan Yang di-Pertua, untuk makluman Ahli Yang Berhormat, 
Kementerian Pembangunan Usahawan dan Koperasi menyediakan sebanyak 10 dana 
pembiayaan perniagaan bagi membantu bakal usahawan dan usahawan sedia ada 
menjalankan perniagaan dalam berbagai-bagai bidang yang diceburi.  Dana-dana 
tersebut ialah Tabung Ekonomi Usahawan (TEKUN), Skim Jaminan Usahawan Kecil, 
Skim Pembiayaan Francais, Pembiayaan Perniagaan MARA, Tabung Usahawan 
Siswazah, Skim Modal Asas, Skim Pinjaman Biasa, Tabung Modal Teroka Berteknologi 
Tinggi, Skim Pembiayaan Bersama Pusat Negeri dan Skim Bantuan Pembangunan 
Francais.  Dana-dana berkenaan adalah ditadbir urus oleh agensi pelaksanaan di 
bawah kementerian iaitu Yayasan TEKUN Nasional,  Credit Guarantee Corporation 
Malaysian Berhad, Bank Pembangunan dan Infrastruktur Malaysia Berhad, Perbadanan 
Nasional dan Majlis Amanah Rakyat. 

 Sejak dilancarkan sehingga 31 Disember 2003, kementerian telah 
mengeluarkan pinjaman berjumlah RM2,738.32 juta yang berjaya dimanfaatkan oleh 
234,202 usahawan di seluruh negara dalam pelbagai bidang perniagaan. Jumlah 
usahawan dan jumlah kelulusan pinjaman mengikut jenis dana adalah seperti berikut:- 

 

 

 

 

 



MALAYSIA DEWAN RAKYAT Isnin, 31 Mei 2004 Mesyuarat dimulakan pada pukul 10.00 pagi DOA [Timbalan Yang di-Pertua (Datuk Dr. Yusof bin Yacob) mempengerusikan Mesyuarat]. PEMASYHURAN TUAN YANG DI-PERTUA. PERSIDANGAN DEWAN RAKYAT- TAMBAHAN HARI. Timbalan Yang di-Pertua [Datuk Dr. Yusof bin Yacob]: Ahli-ahli Yang Berhormat, saya suka hendak memberitahu Majlis ini bahawa saya telah menerima satu perutusan daripada Yang Amat Berhormat Perdana Menteri selaku Ketua Majlis menyatakan pihak kerajaan telah memutuskan supaya Mesyuarat Dewan Rakyat yang bersidang sekarang ditambah tiga hari lagi iaitu pada hari Rabu, Khamis dan Isnin bersamaan dengan 9, 10 dan 14 Jun 2004. Tambahan ini diperlukan bagi membolehkan rang undang-undang dan urusan kerajaan yang lain diselesaikan menurut Peraturan Mesyuarat 11(2), Peraturan-peraturan Majlis Mesyuarat Dewan Rakyat. Persidangan Dewan Rakyat akan ditangguhkan pada 14 Jun 2004. JAWAPAN-JAWAPAN LISAN BAGI PERTANYAAN-PERTANYAAN. 1. Datuk Rosli bin Mat Hassan [Dungun] minta Menteri Pembangunan Usahawan dan Koperasi menyatakan semua jenis dan jumlah penerima mengikut kategori dana bantuan/pinjaman untuk usahawan bumiputera dan kesan kejayaan tiap- tiap dana tersebut. Timbalan Menteri Pembangunan Usahawan dan Koperasi [Dato' Khamsiyah binti Yeop]: Tuan Yang di-Pertua, untuk makluman Ahli Yang Berhormat, Kementerian Pembangunan Usahawan dan Koperasi menyediakan sebanyak 10 dana pembiayaan perniagaan bagi membantu bakal usahawan dan usahawan sedia ada menjalankan perniagaan dalam berbagai-bagai bidang yang diceburi. Dana-dana tersebut ialah Tabung Ekonomi Usahawan (TEKUN), Skim Jaminan Usahawan Kecil, Skim Pembiayaan Francais, Pembiayaan Perniagaan MARA, Tabung Usahawan Siswazah, Skim Modal Asas, Skim Pinjaman Biasa, Tabung Modal Teroka Berteknologi Tinggi, Skim Pembiayaan Bersama Pusat Negeri dan Skim Bantuan Pembangunan Francais. Dana-dana berkenaan adalah ditadbir urus oleh agensi pelaksanaan di bawah kementerian iaitu Yayasan TEKUN Nasional, Credit Guarantee Corporation Malaysian Berhad, Bank Pembangunan dan Infrastruktur Malaysia Berhad, Perbadanan Nasional dan Majlis Amanah Rakyat. Sejak dilancarkan sehingga 31 Disember 2003, kementerian telah mengeluarkan pinjaman berjumlah RM2,738.32 juta yang berjaya dimanfaatkan oleh 234,202 usahawan di seluruh negara dalam pelbagai bidang perniagaan. Jumlah usahawan dan jumlah kelulusan pinjaman mengikut jenis dana adalah seperti berikut:-.